
[bookmark: _Hlk207015834]ORDIN
............./................
[bookmark: _Hlk191908065]privind aprobarea Regulamentului-cadru de organizare și funcționare al comisiilor de selecție și nominalizare a candidaților pentru postul de membru în cadrul consiliilor de administrație/supraveghere ale întreprinderilor publice


Având în vedere prevederile:
· Deciziei Prim-ministrului nr. 533/27.11.2025 privind numirea doamnei Anișoara Ulcelușe în funcția de președinte al Agenției pentru Monitorizarea și Evaluarea Performanțelor Întreprinderilor Publice, publicată în Monitorul Oficial al României, Partea I nr. 1097 din 27 noiembrie 2025;
· art. 44 alin. (5) lit. c) pct. (v) din Ordonanța de urgență a Guvernului nr. 109/2011 privind guvernanța corporativă a întreprinderilor publice, aprobată cu modificări și completări prin Legea nr. 111/2016, cu modificările și completările ulterioare;
· [bookmark: _Hlk161744717]art. 8 și 9 din Anexa nr. 1 la Hotărârea Guvernului nr.639/2023 pentru aprobarea Normelor metodologice de aplicare a Ordonanței de urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare;
· Regulamentului de organizare și funcționare al Agenției pentru Monitorizarea și Evaluarea Performanțelor Întreprinderilor Publice, aprobat prin Ordinului președintelui Agenției pentru Monitorizarea și Evaluarea Performanțelor Întreprinderilor Publice nr. 58/22.02.2024;
· [bookmark: _Hlk183690968]Referatului nr. ....../.......2026 de aprobare a ordinului privind aprobarea Regulamentului-cadru de organizare și funcționare al comisiilor de selecție și nominalizare a candidaților pentru postul de membru în cadrul consiliilor de administrație/supraveghere ale întreprinderilor publice; 

În temeiul prevederilor art. 42 alin. (9) din Ordonanța de urgență a Guvernului nr. 109/2011 privind guvernanța corporativă a întreprinderilor publice, aprobată cu modificări și completări prin Legea nr. 111/2016, cu modificările și completările ulterioare, coroborate cu prevederilor art. 9 alin.(1), (2) și (5) lit. b) din Hotărârea Guvernului nr. 617/2023 privind organizarea și funcționarea Agenției pentru Monitorizarea și Evaluarea Performanțelor Întreprinderilor Publice, cu modificările ulterioare,

Președintele Agenției pentru Monitorizarea și Evaluarea Performanțelor Întreprinderilor Publice
emite prezentul
ORDIN

Art.1. Se aprobă Regulamentul-cadru de organizare și funcționare al comisiilor de selecție și nominalizare a candidaților pentru postul de membru în cadrul consiliilor de administrație/supraveghere ale întreprinderilor publice, prevăzut în Anexa care face parte integrantă din prezentul ordin.

Art.2. La data intrării în vigoare a prezentului ordin, Ordinul președintelui Agenției pentru Monitorizarea și Evaluarea Performanțelor Întreprinderilor Publice nr.126/12.03.2024 privind aprobarea Regulamentului-cadru de organizare și funcționare al comisiilor de selecție și nominalizare a candidaților pentru postul de membru în cadrul consiliilor de administrație/supraveghere ale întreprinderilor publice se abrogă.

Art.3. Regulamentele de organizare și funcționare ale comisiilor de selecție și nominalizare, pentru procedurile aflate în derulare, care au fost aprobate până la data intrării în vigoare a prezentului ordin, își păstrează aplicabilitatea. 

Art.4. Pentru procedurile aflate în derulare la data intrării în vigoare a prezentului ordin, declanșate anterior datei intrării în vigoare a Legii nr.158/2025 pentru modificarea și completarea Ordonanței de urgență a Guvernului nr. 109/2011 privind guvernanța corporativă a întreprinderilor publice, respectiv 20 octombrie 2025, pentru care nu au fost aprobate regulamentele de organizare și funcționare ale comisiilor de selecție și nominalizare, acestea se elaborează pe baza Regulamentului-cadru de organizare și funcționare al comisiilor de selecție și nominalizare a candidaților pentru postul de membru în cadrul consiliilor de administrație/supraveghere ale întreprinderilor publice aprobat prin OPAMEPIP nr. 126/12.03.2024.

Art.5. Pentru procedurile aflate în derulare la data data intrării în vigoare a prezentului ordin, declanșate ulterior datei intrării în vigoare a Legii nr.158/2025 pentru modificarea și completarea Ordonanței de urgență a Guvernului nr. 109/2011 privind guvernanța corporativă a întreprinderilor publice, respectiv 20 octombrie 2025, pentru care nu au fost aprobate regulamentele de organizare și funcționare ale comisiilor de selecție și nominalizare, acestea se elaborează pe baza Regulamentului-cadru de organizare și funcționare al comisiilor de selecție și nominalizare a candidaților pentru postul de membru în cadrul consiliilor de administrație/supraveghere ale întreprinderilor publice aprobat prin prezentul ordin.

Art.6. Prezentul ordin se publică în Monitorul Oficial al României, Partea I.




PREȘEDINTE,
Anișoara ULCELUȘE

